1940. aasta Riigivolikogu valimised

1940. aasta Riigivolikogu valimised toimusid 14. ja 15. juuli 1940. Eesti Vabariigi põhiseadust rikkudes kõrvaldati Eesti Töötava Rahva Liidu kandidaatide vastaskandidaadid.Jaan Toomla 1999. "Valitud ja valitsenud. Eesti parlamentaarsete ja muude esinduskogude ning valitsuste isikkoosseis aastail 1917–1999".

 Enne valimisi 
17. juunil 1940 okupeeris Nõukogude Liit Eesti ja korraldas 21. juunil riigipöörde. NSV Liidu survel nimetas president Konstantin Päts ametisse Johannes Varese stalinistliku nukuvalitsuseVarese valitsus www.estonica.org Kasutatud 6.07.2012.. 5. juulil 1940 toimus valitsuse istung, mille otsusega saadeti laiali parlamendi mõlemad kojad ja otsustati kuulutada välja uue Riigivolikogu valimised. Valimistele kandidaatide esitamise tähtajaks seati 10. juuli 1940 ehk kolm ja pool päeva. Algselt lubati kandideerida kõigil soovijatel. 10. juuli hommikul teatati, et kõik kandidaadid peavad samal päeval 10. juulil kella kaheks esitama oma valimisprogrammi.

 Valimiskandidaadid 
Töötava Rahva Liidu kandidaadid 
<tr valign=top><td>
Tallinnast:
1. ringkond, Kalamaja: Johannes Meerits (Leo Looring). 
2. ringkond, Kopli-Kalamaja: Nadezhda Tihanova. 
3. ringkond, Sadama-Narva maantee: Martin Kurg. 
 4. ringkond, Tartu maantee-Liivalaia: Neeme Ruus. 
 5. ringkond, Lasnamägi-Kadriorg: Hermann Arbon. 
 6. ringkond, Liivalaia-Veerenni: Johannes Lauristin. 
 7. ringkond, Südalinn: Johannes Vares. 
 8. ringkond, Lutri-Paldiski maantee: Karl Säre. 
 9. ringkond, Kristiine heinamaa: Aleksander Aben. 
 10. ringkond, Pelgulinn: Nigol Andresen. 
 11. ringkond, Pärnu maantee-Tondi: Vanda Irs. 
 12. ringkond, Nõmme linn: Paul Rummo.

Harjumaalt:
 13. ringkond, Padise-Nissi-Riisipere: Paul Uusmann. 
 14. ringkond, Keila (vald)-Saue (vald): Karl Tooming. 
 15. ringkond, Rapla ja ümbruskond: Olga Lauristin. 
 16. ringkond, Raasiku-Peningi-Ravila: Georg Taalmann. 
 17. ringkond, Kuusalu-Anija-Koiga: Uko Lumet. 
 18. ringkond, Jõelähtme: Artur Saks.

Järvamaalt:
 19. ringkond, Lehtse-Ambla-Albu: Leonardo Valts. 
 20. ringkond, Vajangu-Rakke: Hindrek Piigert. 
 21. ringkond, Paide linn ja ümbrus: Hugo Juhvelt. 
 22. ringkond, Türi linn ja ümbrus: Erich Tarkpea.
Läänemaalt:
 23. ringkond, Hiiumaa: Madis Kõmmus. 
 24. ringkond, Märjamaa ja ümbrus: Mihkel Mihkelson. 
 25. ringkond, Vigala, Velise:  Georg Toompuu. 
 26. ringkond, Kullamaa ja ümbrus: Jüri Uustalu. 
 27. ringkond, Haapsalu linn: Erich Kadakas,
<td>
Petserimaalt:
 28. ringkond, Petseri maakond: Mihhail Sõshtshikov 
 29. ringkond, Senno-Linnuse: Dimitri Kusmin. 
 30. ringkond, Lõuna-Roodva-Petseri vallad: Aleksei Janson. 
 31. ringkond, Petseri linn: Jüri Roovik.

Pärnumaalt:
 32. ringkond, Pärnu kesklinn: Johannes Tamm. 
 33. ringkond, Pärnu ülejõe, Mõisaküla, Sindi: Maksim Unt. 
 34. ringkond, Audru-Tõstamaa: Vladimir Rea. 
 35. ringkond, Vändra-Tori: Georg Abels. 
 36. ringkond, Sauga-Are-Halinga: Lembit Lüüs. 
 37. ringkond, Häädemeeste-Orajõe: Aleksander Resev. 
 38. ringkond, Abja-Tihemetsa-Saarde: Johannes Semper.

Saaremaalt:
 39. ringkond, Muhu-Pöide: Aleksander Mui. 
 40. ringkond, Pärsamaa-Leisi-Valjala: Aadu Hint. 
 41. ringkond, Kihelkonna-Kärla: Aleksander Ingalt. 
 42. ringkond, Kuressaare linn ja ümbrus: Aleksander Jõeäär.

Tartumaalt:
 43. ringkond, Tartu ülejõe: Mihkel Jürna. 
 44. ringkond, Tartu südalinn: Aleksander Tõnisson. 
 45. ringkond, Toometagune, Tamme linnaosa: Valli Haldre. 
 46. ringkond, Karlova linnaosa: Kristjan Jalak.
Tartust:
 47. ringkond, Laiuse-Jõgeva: Voldemar Sassi. 
 48. ringkond, Avinurme-Torma-Mustvee: Valentin Volkov.
 49. ringkond, Alatskivi-Kallaste: Paul Keerdo. 
 50. ringkond, Äksi-Kaarepere: Jaan Tross. 
 51. ringkond, Tähtvere, Tartu vald: Hans Kruus, 
 52. ringkond, Võnnu-Ahja: Voldemar Telling. 
 53. ringkond, Ropka-Kambja: Melanie Lepik. 
 54. ringkond, Pühajärve-Otepää: Osvald Hirsch. 
 55. ringkond, Elva-Rannu-Puhja: Arkaadi Uibo.
<td>
Valgamaalt:
 56. ringkond, Valga-Tõrva: Adolf Päss. 
 57. ringkond, Helme-Hummuli: Karl Hanson, 
 58. ringkond, Sangaste-Tõlliste: Johannes Oinas.
Viljandimaalt:
 59. ringkond, Viljandi linn: Oskar Abori, 
60. ringkond, Põltsamaa linn: Jaan Põder. 
 61. ringkond, Suure-Jaani ja ümbrus: Oskar Sepre, 
 62. ringkond, Karksi-Kõpu: Arnold Veimer. 
 63. ringkond, Viljandi-Olustvere: Max Laosson. 
 64. ringkond, Mustla-Tarvastu: Jaan Änilane.
Virumaalt:
 65. ringkond, Narva linn: August Põlts. 
 66. ringkond, Narva linnaääreed: Adolf Pauk. 
 67. ringkond, Vohnja-Undla-Palmse: Rudolf Jurtom. 
 68. ringkond, Kunda-Mahu: Bernhard Tinnuri. 
 69. ringkond, Avanduse-Vao: Viktor Hion. 
 70. ringkond, Rakvere-Assamalla: Juliana Telman. 
 71. ringkond, Erra-Lüganuse: Aliide Pesur. 
 72. ringkond, Kohtla-lisaku: Otto Milder. 
 73. ringkond, Jõhvi-Vaivara: Hindrek Sirelpuu. 
 74. ringkond, Rakvere-Kunda: Voldemar Jaanus.
Võrumaalt:
 75. ringkond, Võru linn, Lasva, Orava: Leonhard Illison. 
 76. ringkond, Vastseliina-Haanja-Rõuge: Rudolf Ruus. 
 77. ringkond, Antsla-Urvaste: Artur Vainola. 
 78. ringkond, Räpina-Põlva: Oskar Kirber. 
 79. ringkond, Mõniste-Kasaritsa: Villem Muld.
 80. ringkond, Võru-Sõmerpalu-Kanepi: Jaan Päll.Töötava Rahva Liidu kõik kandidaadid esitati ringkonnakomiteedele., Järva Teataja (1926-1944), nr. 79, 10 juuli 1940

Kõigi vastaskandidaatide kõrvaldamine 
Mitte ükski 76-st väljaspool stalinistlikku Töötava Rahva Liitu algselt üles seatud kandidaadist (sealhulgas Jaan Tõnisson, Johan Pitka jpt tuntud ühiskonnategelased) ei saanud luba Riigivolikogu valimistel osalemiseks. 17 opositsioonilist kandidaati loobusid "vabatahtlikult", 1 vahistati ja 58 kuulutati valimiskomisjonide poolt "rahvavaenlasteks" ja kõlbmatuiks. Põhilisteks kandidaatide kõrvaldamise ettekääneteks oli, et nende esitatud programmid olid kas suures osas kopeeritud Töötava Rahva Liidu programmist või "provokatiivse sisuga". Kandidaate süüdistati nii kriminaalses kui ka rahvavaenulikus või Nõukogude Liidule vaenulikus minevikus. Samuti ei suutnud mõned kandidaadid tähtajaks koguda nõutavat 50 toetusallkirja. 

Väidetavalt viimase alles jäänud vastaskandidaadi Jüri-Rajur Liivaku valimistel osalemise takistamiseks otsustasid okupatsioonivõimud fabritseerida valesüüdistuse kuriteos ning ta vahistati. 

 Valimised 
Kuna ühtegi vastaskandidaati valimistele ei lubatud toimus 14. ja 15. juulil 1940 tegelikult Eesti Töötava Rahva Liidu kandidaatide poolt hääletamine. Valimised toimusid kõigis 80 valimisringkonnas, kuigi Riigivolikogu valimise seaduse järgi oleksid ühe kandidaadi esitamisel pidanud valimised ära jääma ja esitatud kandidaat saama Riigivolikogu liikmeks ilma hääletamiseta. Hääletamise läbiviimiseks moodustati 1350 valimisjaoskonda. Samal ajal toimusid valimised ka Lätis ja Leedus.

14. juulil kirjutati kommunistide ajalehes Rahva Hääl valijatele, et "oleks vägagi rumal valimistest kõrvale hoida... ainult rahvavaenlased jäävad valimispäeval koju", ka valimispäeva Sakala esiküljel kirjutati "Ainult rahvavaenlased jätavad oma hääle andmata!" Tartus olid valimisjaoskondades kohal Punaarmee sõdurid.

 Tulemused 

Riigivolikogu valimiste tulemuseks teatati 18. juulil, et valimistest võttis osa 84,1% hääleõiguslikest kodanikest, kellest 92,9% hääletas Töötava Rahva Liidu poolt. Valituks osutusid 80 Eesti Töötava Rahva Liidu kandidaati.

Valitud saadikud moodustasid II Riigivolikogu.

Saksa okupatsiooni ajal loeti tulemused uuesti üle. Leiti, et tegelikuks osavõtuprotsendiks oli 80,1% ja Töötava Rahva Liidu poolt hääletas 91,6% valijatest, kuna valimisametnikud kunstlikult vähendasid hääleõiguslike kodanike arvu ja lugesid kehtetuid hääli kehtivateks; lisaks anti Rajur-Liivaku saadud hääled Töötava Rahva Liidule. Leiti ka tõendeid, et valimiskomitee oli võltsinud 35 119 häält.

 Viited 

 Välislingid 
Varese Valitsuse deklaratsioon. "Lääne Elu", 26. juuni 1940, nr 73, lk 1.
Efis.ee: Valimised (1989)

Kategooria:1940. aasta Eestis
Kategooria:Eesti valimised
Kategooria:Riigivolikogu